ΓΡΑΠΤΗ ΕΡΩΤΗΣΗ E-2293/02

υποβολή: Ian Hudghton (Verts/ALE) προς την Επιτροπή

(25 Ιουλίου 2002)

Θέμα: Ευζωία των ζώων κατά τη μεταφορά και σκοπιμότητα τοπικού σφαγεία στις Δυτικές Νήσους της Σκωτίας

Υπό το πρίσμα της οδηγίας του Συμβουλίου 95/29/ΕΚ(1) που τροποποιεί την οδηγία 91/628/ΕΟΚ(2) σχετικά με την προστασία των ζώων κατά τη μεταφορά και αναγνωρίζοντας ότι συχνά απαντώνται αντίξοες καιρικές συνθήκες στις θαλάσσιες οδούς μεταξύ των Δυτικών Νήσων και της κυρίως Σκωτίας, θα συμφωνούσε η Επιτροπή ότι η έλλειψη τοπικών εγκαταστάσεων σφαγής στις Δυτικές Νήσους συμβάλλει εν μέρει σε μακρύτερο χρόνο ταξιδίου για τα ζώα που πρέπει να μεταφερθούν στην κυρίως Σκωτία για σφαγή·

Θα μπορούσε η Επιτροπή να σχολιάσει περαιτέρω τους τρόπους με τους οποίους η ΕΕ, από κοινού με τη σκωτική κυβέρνηση και το Comhairle nan Eilean Siar, θα μπορούσε ναποστηρίξει την εγκατάσταση μικρών τοπικών σφαγείων και τοπικώνποσφαγείων στις νήσους προκειμένου να μειωθεί στο ελάχιστο ο χρόνος ταξιδίου και να ενισχυθούν ως εκ τούτου τόσο η ευζωία των ζώων όσο και η δημόσιαγεία·

(1) ΕΕ L 148 της 30.6.1995, σελ. 52.

(2) ΕΕ L 340 της 11.12.1991, σελ. 17.

Απάντηση του κ. Byrne εξ ονόματος της Επιτροπής

(25 Σεπτεμβρίου 2002)

Είναι προφανές ότι η έλλειψη εγκαταστάσεων σφαγής στις Δυτικές Νήσους έχει ως αποτέλεσμα να αυξάνεται ο χρόνος ταξιδιού για τα ζώα τα οποία μεταφέρονται στην ηπειρωτική Σκωτία για να σφαγούν.

Όσον αφορά το σχολιασμό που ζητείται σχετικά με την εγκατάσταση μικρών τοπικών σφαγείων και κινητών σφαγείων, η Επιτροπή θα ήθελε να επισημάνει ότι σύμφωνα με το άρθρο 4, και κατά παρέκκλιση από το άρθρο 3, της οδηγίας 64/433/ΕΟΚ του Συμβουλίου της 26ης Ιουνίου 1964(1) περίγειονομικών προβλημάτων στον τομέα των ενδοκοινοτικών συναλλαγών νωπών κρεάτων, τα τοπικά σφαγεία είναι δυνατόν να εφαρμόζουν λιγότερο αυστηρούς κανόνες, με την προϋπόθεση μεταξύ άλλων ότι το κρέας προορίζεται για την εθνική αγορά. Τα κινητά σφαγεία επιτρέπονται σύμφωνα με την τρέχουσα κοινοτική νομοθεσία για τη σφαγή ταράνδων, αλλά όχι για τη σφαγή κατοικίδιων ειδών. Η Επιτροπή επιθυμεί να τονίσει ότι η γενική τήρηση των κανόνων για τη δημόσιαγεία εξακολουθεί να αποτελεί ακρογωνιαίο λίθο για την εξασφάλιση οποιασδήποτε πρωτοβουλίαςποστήριξης.

Όσον αφορά τηνποστήριξη για την εγκατάσταση μικρών τοπικών σφαγείων, μέσα στο πλαίσιο του προγράμματος των διαρθρωτικών ταμείων για την περιφέρεια Highlands and Islands σύμφωνα με το στόχο 1, κοινοτική χρηματοδότηση μπορεί να χορηγηθεί σε επενδύσεις σύμφωνα με το μέτρο για τη βελτίωση της μεταποίησης και εμπορίας γεωργικών προϊόντων (άρθρα 25-28 του κανονισμού (ΕΚ) αριθ. 1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(2)). Οι στόχοι του μέτρου αυτού, μεταξύ άλλων, είναι η βελτίωση και ο εξορθολογισμός των διαύλων εμπορίας ή των διαδικασιών μεταποίησης, η βελτίωση και η παρακολούθηση της ποιότητας και τωνγειονομικών συνθηκών και η ενθάρρυνση της ανάπτυξης νέων διεξόδων για τα γεωργικά προϊόντα. Κατά την κατάρτιση του προγράμματος το περιφερειακό εταιρικό σχήμα όρισε πρόσθετους στόχους στους οποίους περιλαμβάνονται η απόδοση μεγαλύτερης αξίας στις τοπικές πρώτες ύλες και η ενθάρρυνση επενδύσεων που δημιουργούν και συντηρούν θέσεις απασχόλησης στην περιφέρεια.

Ωστόσο, παρά το γεγονός ότι η Επιτροπή έχει εγκρίνει το εν λόγω πρόγραμμα, η αρμοδιότητα για την εφαρμογή των μέτρων και την επιλογή των σχεδίων που θα χρηματοδοτηθούν παραμένει εξ ολοκλήρου στις αρχές της Σκωτίας.

(1) ΕΕ P 121 της 29.7.1964.

(2) ΕΕ L 160 της 26.6.1999.